Kim So-eun

Si Kim So-eun (ipinanganak noong Setyembre 6, 1989) ay isang artista mula sa Timog Korea. Sumikat siya noong 2009 nang nagkaroon siya ng suportang pagganap sa Koreanovelang Boys Over Flowers, at sa parehong taon bumida siya sa He Who Can't Marry at sa Empress Cheonchu. Lumabas din siya sa A Good Day for the Wind to Blow, A Thousand Kisses, Liar Game at The Scholar Who Walks the Night. Noong 2015, ipinares siya kay Song Jae-rim sa season 4 ng We Got Married. Noong 2016-2017, muling nakasama niya si Song sa dramang pampamilya na Our Gap-soon.

Karera
Unang lumabas sa pag-arte si Kim sa isang bit part o kapirasong bahagi sa pelikula noong 2004 na Two Guys, noong siya ay nasa junior high school. Pagkatapos ay lumabas siya sa maliit na pagganap sa telebisyon at pelikula, kabilang ang Sisters of the Sea at ang Show Must Go On (kung saan gumanap siya bilang anak na babae ni Song Kang-ho).

Sumikat si Kim noong 2009 nang nagkaroon siya ng suportang pagganap bilang matalik na kaibigan ng pangunahing bida sa Koreanovelang Boys Over Flowers. Sa parehong taon, nakakuha si Kim ng papuri para sa kanyang kagalingan dahil sa kanyang pagganap bilang ang kabataang bersyon ni Chae Shi-ra na gumanap bilang si Hwangbo Soo sa makasaysayang epiko na palabas sa telebisyon na Empress Cheonchu, kung saan natutunan niya kung paano sumakay ng kabayo at pumana gamit ang pana at palaso. Gumanap din si Kim ang bilang babaeng nasa gulang na 25 sa romantikong komedya na He Who Can't Marry, isang muling paggawa ng dramang Hapon na Kekkon Dekinai Otoko.

Unang lumabas si Kim bilang pangunahing bida sa pang-araw-araw na drama na na A Good Day for the Wind to Blow (kilala rin bilang Happiness in the Wind). Bumida din siya sa lingguhang drama na A Thousand Kisses (2011-2012), na ipinapahayag ang kuwento tungkol sa mga pagkakaiba sa gulang ng magkarelasyon.

Noong 2012, lumabas siya sa sampung kabananta ng dramang Tsino na Secret Angel, na umere sa website na Sohu.com. Bumalik siya sa Koreanong telebisyon nang lumabas siya sa drama sa cable na Happy Ending. Sa parehong taon, lumabas din siya sa Music and Lyrics, isang reality show kung saan nagkasama ang isang babaeng artista at lalaking musikero upang makipagtulungan, bilang manunulat ng titik at kompositor, sa paglikha ng isang kanta. Si Kim at Lee Junho (mula sa boy band na 2PM) ay nagsulat ng awit na "Love is Sad", na nai-rekord rin ni Lee; ito ay inilabas bilang isang single at itinampok sa soundtrack ng Feast of the Gods.

Pagkatapos gumanap bilang Prinsesa Sukhwi sa makasaysayang epikong palabas na Horse Doctor (na kilala rin bilang The King's Doctor, 2012-2013), lumabas si Kim sa After School: Lucky or Not (sa Koreanong pamagat, ang bokbulbok ay tumutukoy sa isang laro ng pagkakataon, literal na nangangahulugang "Suwerte, Walang Suwerte "), kasama ang 5 kasapi ng 5urprise, na ipinamahagi sa pamamagitan ng online at mobile portal ng SK Telecom.

Siya at si Victoria Song (miyembro ng grupong babae na f(x)) ay napiling mag-host ng Glitter, isang variety show sa mga buhay ng mga gulang na 20 at pataas na mahilig sa uso.

Noong 2014, lumabas si Kim sa pelikulang katatakutan na Mourning Grave bilang isang multong babae na nakipagkaibigan sa karakter ni Kang Ha-neul na gumanap bilang isang mag-aaral sa isang mataas na paaralan na nakikita ng multo. Sinundan ito ng isang nangungunang papel sa Liar Game, isang Korenovelang adaptasyon ng mangang Hapon na may kaparehong pangalan na gawa ni Shinobu Kaitani. Sumama rin si Kim sa ikaapat na season ng reality show na We Got Married, kung saan siya ay ipinares kay Song Jae-rim sa isang "birtuwal" na kasal; pinalakas nito ang kanilang katanyagan bilang isang magkapares at bilang indibidwal na mga kilalang tao.

Noong 2015, lumabas si Kim sa webtoon na adaptasyon ng Scholar Who Walks the Night na gumanap sa dalawang pagganap, una bilang anak ng isang maharlika at ikalawa, bilang nakaraang pag-ibig ng isang bampira. Tinakda niyang ilunsad ang kanyang mga aktibidad sa Tsina sa pamamagitan ng paglabas sa romantikong pelikulang Sky Lantern (kilala rin bilang Lover of Days Past), isang pinagsamang produksyon ng Timog Korea at Tsina kung saan bumida siya kasama ang taga-Taiwan na mang-aawit at artista na si Aaron Yan. Sa parehong taon, bumida siya dramang web na Falling for Challenge kasama si Xiumin.

Noong 2016, pumirma si Kim sa bagong ahensiya ng pamamahala sa Will Entertainment. Mula 2016 hanggang 2017, bumida siya sa dramang pampamilya na Our Gap-soon bilang ang titulong karakter.

Noong 2017, bumida si Kim sa natatanging drama ng KBS na You're Closer than I Think kasama ang aktor Lee Sang-yeob. Sa parehong taon, kinumpirma ni Kim na bumalik siya sa pinilakang tabing nang mapasama siya sa pantasyang pelikulang Are you in love? kasama si Sung Hoon.

Noong 2018, bumida si Kim romantikong komedya na That Man Oh Soo kasama si Lee Jong-hyun ng CNBLUE.

Iba pang mga gawain
Bilang isang bata, propesyunal na nagsanay si Kim bilang isang pambansang atletikong manlalaro ng ski. Natigil ng walang katiyakan ang kanyang pagsasanay nang kinuha siya bilang isang propesyunal na modelo noong kompetisyon ng 2003 junior advanced skiing at snowboarding sa Pyeongchang, Gangwon-do. Nanatili ang kanyang interes sa palakasang iyon, at lumalabas noong 2012 sa mga bidyong nagtuturo para sa Vivaldi ski resort ng Hongcheon.

Nag-endorso si Kim ng mga produkto kabilang ang Del Monte, Pocari Sweat, P&G Wela Hair,  at Candy Crush Soda, at lumabas din sa mga magasin tulad ng Allure Korea, High Cut, Vogue Korea, InStyle Korea, Elle Girl Korea, Harper's Bazaar, CeCi, L'Officiel, Esquire Korea, at Nylon Korea.

Isang regular na tagataguyod ng mga pelikulang sining, kabataang aktibismo, at eco-living o napapanatiling buhay, nagsilbi siya bilang embahador ng kabutihang-loob para sa 2009 Korea International Youth Film Festival, 2009 University Fashion Week, 2011 Jeonju International Film Festival, Golden Cinema Festival noong 2013 at 2014, at ang 2014 Green Film Festival.

Pilmograpiya
Mga pelikula
Taon Ingles na pamagat Korean na pamagat Ginampanan 2004  Two Guys  투가이즈 bit part o maikling bahagi2006  Family Matters  모두들, 괜찮아요?  Fly, Daddy, Fly  플라이대디  Jang Da-mi2007  The Show Must Go On  우아한 세계  Hee-soo Someone Behind You  두 사람이다  Kim Ga-yeon2014  Mourning Grave  소녀괴담  Ghost girl Entangled  현기증  Kkot-nip 2015  Sky Lantern  풍등   2018  Are you in love?  사랑하고 있습니까 So Jeong

Mga palabas sa telebisyon
Taon Ingles na pamagat Korean na pamagat Ginampanan Himpilan2005  Sisters of the Sea  자매바다  batang Song Jung-hee <center>MBC Sad Love Story  슬픈연가  batang Park Hye-in 2006  Drama City "First Love"  드라마 시티  Jung-hee  <center>KBS2 2007  Chosun Police season 1  별순검  Soo-hee  (bisita, kabanata 9) <center>MBC Dramanet2009  Empress Cheonchu  천추태후  batang Hwangbo Soo <center>KBS2 Boys Over Flowers  꽃보다 남자  Chu Ga-eul He Who Can't Marry  결혼 못하는 남자  Jeong Yoo-jin 2010  A Good Day for the Wind to Blow  바람 불어 좋은날  Kwon Oh-bok 2011  A Thousand Kisses  천번의 입맞춤  Woo Joo-mi  <center>MBC 2012  Happy Ending  해피엔딩  Kim Eun-ha  <center>jTBC Horse Doctor  마의  Princess Sukhwi <center>MBC 2014  Liar Game  라이어 게임  Nam Da-jung  <center>tvN 2015  The Scholar Who Walks the Night  밤을 걷는 선비  Choi Hye-ryung/Lee Myung-hee  <center>MBC 2016–2017  Our Gap-soon  우리 갑순이  Shin Gap-soon  <center>SBS 2017  Drama Special - You're Closer Than I Think  당신은 생각보다 가까이에 있다 Hong Tae-ra <center>KBS2 2018  That Man Oh Soo  그남자 오수  Seo Yoo-ri  <center>OCN
Mga sanggunian

Kategorya:Mga artista mula sa Timog Korea